text: দমন জেলা হল ভারতের পশ্চিমপ্রান্তে কেন্দ্রশাসিত অঞ্চল দাদরা ও নগর হাভেলি এবং দমন ও দিউয়ের তিনটি জেলার অন্যতম। দমন জেলার উত্তর, পূর্ব ও দক্ষিণ গুজরাত রাজ্যের ভালসাড় জেলা এবং পশ্চিম আরব সাগর দ্বারা সীমাবদ্ধ। জেলাটির আয়তন ৭২ বর্গকিলোমিটার (২৮ বর্গ মাইল), এবং ২০১১র জনগণনা অনুযায়ী ১৯১,১৭৩ জন। জেলা সদর দমন।
  
  দমন জেলাটি দমনগঙ্গা নদীর মোহনায় অবস্থিত। নিকটতম রেলওয়ে স্টেশনটি ভাপি (৭ কিমি)। এটি সমুদ্র সৈকত, পর্তুগিজ ঔপনিবেশিক স্থাপত্য, গীর্জা এবং দমন গঙ্গার দুই পারে যমজ শহর ননী-দমন এবং মোতি-দমন শহরগুলির মনোরম সৌন্দর্যের জন্যও বিখ্যাত। দমন জেলার উত্তরে সুরাত শহর এবং দক্ষিণে প্রায় ১৬০ কিলোমিটার দূরে মুম্বাই শহর অবস্থিত।
  
  ইতিহাস
  
  জনমিতি 
  ২০১১ সালের জনগণনা অনুসারে দমন জেলার জনসংখ্যা ১৯১,১৭৩ জন ,যা প্রায় সামোয়া রাষ্ট্রের জনসংখ্যার সমান। এটি জেলাটিকে ভারতে মোট ৬৪০টি জেলার মধ্যে ৫৯২তম স্থান দেয়। এই জেলার জনসংখ্যার ঘনত্ব প্রতি বর্গকিলোমিটারে ২৬৫৫ জন (৬৮৮০ জন / বর্গ মাইল)। ২০০১-২০১১ এর দশকে এর জনসংখ্যার বৃদ্ধির হার ছিল ৬৯.২৫৬%। দমন জেলা অত্যন্ত খারাপ লিঙ্গানুপাতের জন্যে কুখ্যাত। দমনের প্রতি ১০০০ জন পুরুষের মাত্র ৫৩৩ জন মহিলা এবং সাক্ষরতার হার ৮৮.০৬%.
  
  শিক্ষা 
  দমন জেলাতে একাধিক স্কুল এবং একটি সরকারি কলেজ রয়েছে।
  
  তথ্যসূত্র 
  
  বিষয়শ্রেণী:দমন ও দিউ এবং দাদরা ও নগর হাভেলির জেলা
  বিষয়শ্রেণী:উইকিউপাত্তে স্থানাঙ্ক আছে
title: দমন জেলা